
ΠΑΝΑΜΑΣ

7 ΗΜΕΡΕΣ – 5 ΝΥΧΤΕΣ

Παναμάς: Ένα ταξίδι ανάμεσα σε δύο κόσμους
Ετοιμαστείτε για ένα ταξίδι γεμάτο εικόνες, χρώματα και εμπειρίες που συνδυάζουν το σύγχρονο πρόσωπο της Λατινικής Αμερικής με την αυθεντική παράδοση αιώνων.

Η γνωριμία μας με τον Παναμά ξεκινά από το εντυπωσιακό Panama City. Κατά τη διάρκεια της ξενάγησης θα ανακαλύψουμε τη σύγχρονη πλευρά της πόλης, με τους επιβλητικούς ουρανοξύστες στις περιοχές Obarrio και Marbella, που συνθέτουν έναν από τους πιο εντυπωσιακούς ορίζοντες της Λατινικής Αμερικής. Θα περιπλανηθούμε επίσης στα γραφικά δρομάκια του Casco Viejo, εκεί όπου η ιστορία και η αποικιακή αρχιτεκτονική συναντούν τη σύγχρονη ζωή.

Στη συνέχεια, θα βρεθούμε στο Miraflores Locks, το πιο διάσημο σημείο θέασης της θρυλικής Panama Canal. Εκεί θα παρακολουθήσουμε τα τεράστια πλοία να διασχίζουν το κανάλι και θα γνωρίσουμε από κοντά ένα από τα σημαντικότερα τεχνικά έργα στην ιστορία της ανθρωπότητας.

Μία από τις πιο ξεχωριστές στιγμές του ταξιδιού θα είναι η εκδρομή στη γη των Emberá. Μετά από μια όμορφη διαδρομή μέσα στο τροπικό τοπίο και πλεύση με παραδοσιακές πιρόγες στον ποταμό, οι ιθαγενείς θα μας υποδεχθούν στο χωριό τους με μουσική, χαμόγελα και τη ζεστή φιλοξενία τους. Θα γνωρίσουμε τον τρόπο ζωής τους, τα έθιμα, τις χειροτεχνίες και τις παραδόσεις που διατηρούν ζωντανές εδώ και γενιές, ζώντας μια αυθεντική εμπειρία μακριά από τους συνηθισμένους τουριστικούς δρόμους.

Και σαν να μην έφταναν όλα αυτά, θα έχουμε την ευκαιρία να απολαύσουμε εικόνες που εναλλάσσονται συνεχώς: από τη λάμψη των σύγχρονων κτιρίων μέχρι την ηρεμία της ζούγκλας και από τα ιστορικά μνημεία μέχρι τις παραδόσεις των αυτόχθονων πληθυσμών.

Ο Παναμάς είναι ένας προορισμός που δεν προσφέρει απλώς αξιοθέατα. Προσφέρει ιστορίες, πολιτισμούς και εμπειρίες που μετατρέπουν ένα ταξίδι σε πραγματική περιπέτεια.

«Από τους ουρανοξύστες της πρωτεύουσας μέχρι τα χωριά των ιθαγενών, κάθε μέρα στον Παναμά αποκαλύπτει και έναν διαφορετικό κόσμο.»

1η Ημέρα : Αθήνα Παναμά Σίτυ 
Συγκέντρωση στο διεθνή αερολιμένα Αθηνών Ελ. Βενιζέλος και αναχώρηση με προορισμό την πόλη του Παναμά μέσω ενδιάμεσου σταθμού. Μετά την παραλαβή των αποσκευών σας, θα σας συναντήσει ο τοπικός μας αντιπρόσωπος και θα σας μεταφέρει στο ξενοδοχείο σας. Τακτοποίηση στα δωμάτια και ελεύθερο υπόλοιπο της ημέρας για μια πρώτη γνωριμία με την πόλη. Μια βόλτα στα γραφικά σοκάκια του Casco Viejo, με τα πολύχρωμα κτίρια και τη ζωντανή ατμόσφαιρα, είναι ο ιδανικός τρόπος να μπει κανείς στο κλίμα του ταξιδιού. Καθώς πέφτει ο ήλιος, η θέα στον ορίζοντα της πόλης και στον Ειρηνικό Ωκεανό προσφέρει την τέλεια πρώτη εικόνα αυτού του μοναδικού προορισμού.

2η Ημέρα : Παναμά Σίτυ – ξενάγηση πόλης , Μιραφλόρες Amador -Shopping 
Πρωινό στο ξενοδοχείο και σήμερα έχουμε μια μεγάλη ημέρα μιας και θα επισκεφτούμε ένα από τα πιο αξιοθαύμαστα, μηχανικά επιτεύγματα του 20ου αιώνα, το κανάλι του Παναμά.  Θα ξεναγηθούμε στην περιοχή Miraflores Locks όπου θα παρατηρήσουμε το κανάλι και τα διερχόμενα πλοία. Στην συνέχεια θα περιηγηθούμε στο Miami της Κ. Αμερικής όπως αποκαλείται η πρωτεύουσα της πόλης του Παναμά. Θα διασχίσουμε πρώτα το σύγχρονο μοντέρνο κέντρο, τις περιοχές El Cangrejo , Obbario και Marbella , όπου δεσπόζουν πανύψηλοι ουρανοξύστες και πολύμορφα κτηριακά συγκροτήματα με διάσπαρτα πάρκα, εντυπωσιακές γέφυρες και δρόμοι που θα μας οδηγήσουν στην Cinta Costera και Av. Balboa, τις ‘’πράσινες’’ παραλιακές λεωφόρους που επεκτάθηκαν τα τελευταία χρόνια μέσα στον Ειρηνικό Ωκεανό!

Στην είσοδο της παλιάς πόλης η Casco Viejo, θα σταματήσουμε για να συνεχίσουμε με τα πόδια στα στενά σοκάκια ως την παλιά Καθεδρική και Γαλλική πλατεία. Θα επισκεφτούμε το παζάρι τέχνης και χειροτεχνίας και ακολουθώντας τον δρόμο που χαράχθηκε μέσα στην θάλασσα (η θέα κόβει την ανάσα) θα καταλήξουμε στα τρία (3) νησάκια του κοσμοπολίτικου Amador που ενώθηκαν και φιλοξενούν την ομώνυμη μαρίνα με τα πολυτελή σκάφη και γιοτ. Στο δρόμο της επιστροφής για το ξενοδοχείο μας προαιρετικά μπορείτε να επισκεφτείτε το μεγαλύτερο εμπορικό κέντρο του Παναμά Albrook.

3η Ημέρα: Εκδρομή στους Εμπερά Ινδιάνους 
Πρωϊνό στο ξενοδοχείο και ετοιμαστείτε ψυχολογικά για μια συναρπαστική μέρα. Θα κινηθούμε με το λεωφορείο μέσα από το πάρκο προσπερνώντας γραφικά χωριά, ώσπου ο δρόμος να μας οδηγήσει στις όχθες ενός ποταμού. Βαμμένοι ινδιάνοι μας περιμένουν με τις μακριές, φτιαγμένες από τεράστιους κορμούς δέντρων πιρόγες τους, για να μας μεταφέρουν διασχίζοντας τη τροπική λίμνη και κατόπιν το  ποτάμι στον καταυλισμό τους.

Γνωριμία με την Φυλή των Ιθαγενών: μαγικά βότανα, καθημερινές συνήθειες, χειροτεχνήματα, χορός, τραγούδι ένας μοναδικός, πρωτόγονος τρόπος ζωής. Θα συνέλθουμε με ντόπιο μεσημεριανό γεύμα και φρέσκα φρούτα και με μπάνιο στα πεντακάθαρα ρηχά νερά του ποταμού, παρέα με πολύχρωμα πουλιά και πεταλούδες να πετούν γύρω μας. Ο χρόνος θα περάσει γρήγορα. Το απόγευμα επιστροφή στον πολιτισμό και ελεύθερος χρόνος.
4η Ημέρα : Παναμά Σίτυ – Ελεύθερη ημέρα 
Πρωινό και ελεύθερη μέρα με πολλές επιλογές που θα σας αφήσουν και μοναδικές εμπειρίες. Επισκεφτείτε την πολύβουη ψαραγορά στην είσοδο της παλιάς πόλης και δοκιμάστε αυθεντικό ceviche, πιείτε τον καφέ σας ή το ποτό σας στο hard rock cafe με πανοραμική θέα της πόλης, μπείτε σε ένα πλοιάριο και εκδράμετε στα pear lislands (περίπου 1 ώρα και 45 λεπτά από την πόλη του Παναμά) ειδικότερα στα νησάκια Contadora & Taboga τόσο για θαλάσσιες δραστηριότητες όσο και για τις κατάλευκες παραλίες τους και την ανέγγιχτη φύση.  
5η Ημέρα : Παναμά Σίτυ – Εκδρομή προαιρετική στα San Blas κόστος ~140-160$
Ένας επίγειος, παρθένος, φυσικός παράδεισος στις βορειοδυτικές ακτές του Παναμά στην Καραϊβική, εκτείνεται ως τα σύνορα με την Κολομβία. Αποτελείται από ένα σύμπλεγμα 365 μικρών παραμυθένιων νησιών, 36 από τα οποία κατοικούνται από τους αυτόχθονες Ινδιάνους Κuna Υala , που ζουν στους δικούς στους ρυθμούς ζωής και έχουν αποκτήσει ημιαυτόνομη υπόσταση. Είναι στολισμένα με φοινικόδεντρα και τροπικά δέντρα που αστράφτουν στον ήλιο και παραλίες με κατάλευκες αμμουδιές και πεντακάθαρα , γαλαζοπράσινα νερά, ανέγγιχτα (ακόμη) από τουριστικές μάζες, αλλά πλούσια σε ψάρια και θαλασσινά. 

Μεταφορά πολύ νωρίς το πρωί από το ξενοδοχείο όπου και θα επισκεφτούμε τις ‘’Μαλδίβες’’ του Παναμά, τα San Blas. Ινδιάνοι σας περιμένουν για να σας μεταφέρουν με ένα  πλωτό σκάφος σε ένα από τα νησάκια (βρίσκονται πολύ κοντά στην ακτή). 

Κατά την διάρκεια της ημέρας , σας προσφέρονται, μεσημεριανό με βάση τα θαλασσινά και ψάρια  και εκδρομές/περιπλανήσεις με μικρά σκάφη για να ανακαλύψετε το νησιώτικο περιβάλλον με το θαλάσσιο πλούτο του, να κάνετε μπάνιο σε εξωτικές απομονωμένες παραλίες,  αλλά και να γνωρίσετε τους φιλόξενους ινδιάνους με τις οικογένειες τους και τον ξεχωριστό, θαυμαστό τρόπο επιβίωσης τους. Επιστροφή στο ξενοδοχείο.
6η Ημέρα : Παναμά Σίτυ πτήση επιστροφής 
Απολαύστε την τελευταία σας ημέρα στην κοσμοπολίτικη Παναμά Σίτυ με ελεύθερο χρόνο για ξεκούραση, βόλτες, αγορές ή για να ανακαλύψετε ακόμα περισσότερες γωνιές της εντυπωσιακής πρωτεύουσας του Παναμά. Στην προκαθορισμένη ώρα, μεταφορά στο αεροδρόμιο και επιβίβαση στην πτήση της επιστροφής, γεμάτοι μοναδικές εικόνες και αξέχαστες εμπειρίες από αυτό το συναρπαστικό ταξίδι.
7η Ημέρα :Άφιξη στην Αθήνα 
Μετά την ενδιάμεση στάση και τη συνέχεια του αεροπορικού σας ταξιδιού, άφιξη στο Διεθνές Αεροδρόμιο Αθηνών. Τέλος μιας μοναδικής ταξιδιωτικής εμπειρίας που σας γνώρισε τις φυσικές ομορφιές, τον πολιτισμό και τη φιλοξενία του Παναμά, αφήνοντάς σας όμορφες αναμνήσεις που θα σας συντροφεύουν για πάντα.
Ενδεικτική τιμή κατά άτομο σε δίκλινο δωμάτιο από 1535€

Επιβάρυνση μονόκλινού  335€

Στην τιμή περιλαμβάνονται τα εξής :
· Αεροπορικά εισιτήρια οικονομικής θέσης με ενδιάμεσο σταθμό

· Φόροι αεροδρομίων και επίναυλος καυσίμων

· 5 διαν/σεις σε ξενοδοχείο 5* 

· Φόροι ξενοδοχείων 

· Διατροφή: Όπως αναγράφεται στο πρόγραμμα 

· Μεταφορές, ξεναγήσεις, εκδρομές, όπως αναγράφονται στο πρόγραμμα 

· Ξενάγηση πόλης του Παναμά μαζί με το κανάλι Μιραφλόρες (περιλαμβάνεται η είσοδος) 

· Ολοήμερη εκδρομή στους Ινδιάνους Εμπερά

· Αγγλόφωνος ξεναγός - Ελληνόφωνος από 10 άτομα και άνω

· Ταξιδιωτική ασφάλιση

Στην τιμή δεν περιλαμβάνονται τα εξής :

· Κόστος προαιρετικής εκδρομής 140-160 $

· Φιλοδωρήματα για τους τοπικούς οδηγούς-ξεναγούς

ΣΗΜΕΙΩΣΕΙΣ
• Η σειρά των εκδρομών και των επισκέψεων μπορεί να αλλάξει λόγω απρόβλεπτων καιρικών συνθηκών ή για την καλύτερη ροή του προγράμματος
• Απαραίτητο διαβατή

ΤΡΟΠΟΙ ΠΛΗΡΩΜΗΣ:

· Με μετρητά στο γραφείο μας

· Με πιστωτική η χρεωστική κάρτα στο γραφείο μας

· Με τραπεζική κατάθεση σε έναν από τους παρακάτω λογαριασμούς

ΔΙΚΑΙΟΥΧΟΣ: ΜΑΚΑΚΑΣ ΣΤΕΦΑΝΟΣ

ΤΑΞΙΔΙΩΤΙΚΑ ΕΓΓΡΑΦΑ

• Για την είσοδό σας στη χώρα θα χρειαστείτε διαβατήριο με ισχύ τουλάχιστον έξι μηνών.

•  Όταν ταξιδεύετε, καλό είναι να έχετε μαζί φωτοτυπίες από σημαντικά έγγραφα, που θα χρειαστείτε σε περίπτωση ανάγκης, όπως: φωτοτυπία του διαβατηρίου σας (σελίδα με τα στοιχεία σας), αριθμό της πιστωτικής σας κάρτας, τηλέφωνα ανάγκης, ακύρωσης πιστωτικής κάρτας, ιατρικής βοήθειας. Εννοείται, ότι τα αντίγραφα θα τα έχετε σε άλλη θέση από τα πρωτότυπα.

•  Επίσης, είναι πολύ χρήσιμο να έχετε στην τσέπη σας ένα σημείωμα με τον αριθμό διαβατηρίου, τις ημερομηνίες έκδοσης και λήξης. Σε πολλές χώρες τα στοιχεία αυτά πρέπει να τα συμπληρώνετε πολλές φορές σε τελωνεία, ξενοδοχεία κλπ. Για να μη βγάζετε το διαβατήριό σας από τις εσωτερικές τσέπες με κίνδυνο να παραπέσει, καλό είναι να τα έχετε σημειώσει σε κάποιο χαρτάκι και να το έχετε πάντα πρόχειρο.

ΚΡΑΤΗΣΕΙΣ & ΠΛΗΡΩΜΕΣ

Για την οριστική κράτηση, απαιτείται προκαταβολή 30% της τελικής τιμής, μαζί με τα διαβατήρια ή ταυτότητες των ταξιδιωτών και την υπογραφή της ταξιδιωτικής σύμβασης. Η εξόφληση του πακέτου θα πρέπει να γίνει 30 ημέρες πριν την αναχώρηση.

